section_heading: Srednji vijek
paragraph_text: God. 1489. otok su zauzeli Mlečani (nakon abdikacije Katarine Cornaro, udovice lusignanskog kralja Jamesa II). Cipar je bio centar mletačke trgovine na Istoku, te su mlečani podigli slavne zidine oko grada Nikozije, aktualnog glavnog grada Cipra. Tijekom cijele vladavine Venecije, otok su konstantno opsjedale trupe Osmanskog carstva. God. 1539. Turci su uništili Limassol i Mlečani su u strahu da će se isto dogoditi i drugim gradovima, utvrdili i Famagustu i Kyreniju. Naposljetku su ipak Turci zauzeli cijeli Cipar 1571. god.